
Automatizált házimodell

A TDK dolgozat témája: automatizált ház méretarányos modelljének a bemutatása, elkészítése. Célja, hogy bemutassa azokat a modern technikai megoldásokat melyekkel olyan vezérlést és automatizálást valósíthatunk meg, melyek segítenek abban, hogy energiát környezetbarát módon állítsunk elő, felhasználjuk a rendelkezésre álló természeti erőforrásokat és energiát a lehető legkisebb mennyiségben használjunk fel. A modell a valóság 1/10-es kicsinyített mása, a természeti források szimulálásával. A ház működését figyelemmel kísérhetjük és irányíthatjuk webes felületen (számítógép, telefon) keresztül is.
A megvalósítást a ház felől PIC mikrokontrollerek végzik, melyek adatcseréje I2C buszon történik, a Master kontroller továbbá kommunikál a PC-vel is.
A PC elsősorban a beállítások megjelenítésére illetve az új adatok bevitelére szolgál, de ezen felül távoli asztal funkciót is ellátja (UltraVNC/Teamviewer) így a ház makettet bárhonnan tudjuk irányítani PC/Tablet/Telefon segítségével.
 



